Maximilian Schell

Maximilian Schell (Wenen, 8 desimber 1930 - Innsbruck, 1 febrewaris 2014) wie in Eastenryksk-Switsersk akteur, filmregisseur en skriuwer.

Maximilian Schell waard berne yn Wenen en opbrocht yn Zürich, dêr't de húshâlding hinne gien wie yn 1938 nei de Anschluss fan Eastenryk by Nazy-Dútslân. Hy wie in soan fan skriuwer, dichter en apteker Ferdinand Hermann Schell en aktrise Margarete Schell Noé. Syn broer Carl en susters Maria en Immy wiene ek akteurs. Schell studearre filosofy, keunstskiednis en myzyk- en teäterwittenskippen oan de universiteit fan Zürich en ek yn Basel en München. Schell fuotballe by Grasshopper Club Zürich, dêr't er oant syn dea ta fan fan bliuwe soe. Yn 1952 hat er noch oan it konservatoarium yn Bern studearre.

Sûnt 1955 wie er yn films te sjen. Syn earste filmrol dy't bekend waard wie yn The Young Lions út 1958. Foar syn rol yn de film Judgment at Nuremberg (1961) krige er in Academy Award foar Bêste Akteur. Fierders spile er karakterrollen op toaniel, wie er telefyzje akteur en keunstskilder.

Schell wie befreone mei skriuwer en lettere presidint fan Tsjechje Václav Havel.

 Filmografy (kar-út) 
 1999:Joan of Arc
 1998:Deep Impact
 1998:Vampires
 1998:Left Luggage
 1993:Candles in the Dark
 1990:The Freshman
 1979:The Black Hole
 1977:A Bridge Too Far
 1977:Cross of Iron
 1974:The Odessa File
 1964:Topkapi
 1961:Judgment at Nuremberg
 1958:The Young Lions

 Keppeling om utens 
 Schell yn de IMDb

Kategory:Eastenryksk filmakteur
Kategory:Eastenryksk toanielakteur
Kategory:Eastenryksk senarioskriuwer
Kategory:Eastenryksk filmregisseur
Kategory:Eastenryksk filmprodusint
Kategory:Switsersk filmakteur
Kategory:Switsersk toanielakteur
Kategory:Switsersk senarioskriuwer
Kategory:Switsersk filmregisseur
Kategory:Switsersk filmprodusint
Kategory:Oscar-winner
Kategory:Golden Globe-winner
Kategory:Eastenryksk persoan fan Switserdútsk komôf
Kategory:Persoan berne yn 1930
Kategory:Persoan stoarn yn 2014